Հրուշակագործը (ֆիլմ)

**«Հրուշակագործը»** (, )՝ 2017 թվականի իսրայելա-գերմանական դրամատիկական ֆիլմ, Օֆիր Ռաուլ Գրեյզիերի լիամետրաժ ռեժիսորական դեբյուտը։ Գլխավոր դերերում նկարահանվել են Սառա Ադլերը, Թիմ Քալկհոֆը, Զոհար Շտրաուսը և Ռոյ Միլլերը։ Ֆիլմի համաշխարհային պրեմիերան տեղի է ունեցել 2017 թվականի հուլիսի 4-ին Կարլովի Վարիի միջազգային 52-րդ կինոփառատոնում, որտեղ այն մասնակցել է հիմնական մրցութային ծրագրին և ստացել Էկումենիկ ժյուրիի մրցանակը։ 2018 թվականի սեպտեմբերին ֆիլմն Իսրայելի կողմից առաջադրվել է որպես ամերիկյան կինոակադեմիայի «Օսկար» մրցանակի 91-րդ  հավակնորդ՝ Լավագույն օտարալեզու ֆիլմ անվանակարգում։

## Սյուժե
Թոմասը՝ երիտասարդ միայնակ գերմանացի հացթուխը, սիրավեպ է սկսում Օրեն անունով ամուսնացած իսրայելացու հետ, ով հաճախ էր ժամանում Բեռլին՝ բիզնեսով զբաղվելու համար։ Երբ մի օր Օրենը սկսում է չպատասխանել Թոմասի զանգերին, վերջինս հայտնաբերում է, որ նա մահացել է Իսրայելում տեղի ունեցած դժբախտ պատահարի հետևանքով։ Թոմասը մեկնում է Իսրայել՝ պաշտելի մարդու հայրենիքը և այցելում Օրենի այրու՝ Անատի սրճարանը։ Չբացահայտելով իր ինքնությունը՝ նա աշխատանքի է ընդունվում սրճարանի խոհանոցում և բնակարան վարձում քաղաքում։ Թեև սկզբում նրան թույլ չեն տալիս կերակուր պատրաստել, քանի որ դա վտանգի տակ է դնում սրճարանի՝ կաշերային լինելու վկայականը, Անատը, ի վերջո, համտեսելով այն խմորեղենը, որը Թոմասը պատրաստում է իր որդու ծննդյան օրվա առիթով, թույլ է տալիս նրան կերակուր պատրաստել։ Թոմասը դառնում է հանգուցյալ Օրենի այրու սրճարանի գլխավոր հրուշակագործը։ Կինը չի էլ կասկածում, որ իրեն այս օտարի հետ միավորում է նույն մարդու՝ իր ամուսնու հանդեպ վիշտը։ Թոմասը մտերմանում է Անատի հետ, ով դեռ սգում էր ամուսնու մահը, չնայած տեղյակ էր նրա անհավատարմության մասին։ Անատին մշտապես գայթակղում էր դիտել ամուսնու անձնական իրերը, այդ թվում՝ նրա սիրեցյալի գրառումները և երկրորդ հեռախոսը։  Ի վերջո, կարճ սիրավեպ է սկսվում Անատի և Թոմասի միջև, ինչը Թոմասին ստիպում է մտածել Օրենի հետ անցկացրած ժամանակի մասին, ներառյալ՝ նրանց վերջին ժամադրություններից մեկը, երբ Օրենը հրաժարվել էր իրենց մասին կնոջը պատմելու գաղափարից։

Անատը Օրենի անձնական իրերի մեջ գտնում է գերմաներենով գրված գնումների ցուցակը և Բեռլինի սրճարանի անունը, որտեղ աշխատում էր Թոմասը։ Նա Թոմասին ասում է, որ Օրենն իրեն ասել է, որ սիրավեպ ունի և պլանավորել է իրեն և իրենց որդուն թողնել Երուսաղեմում՝ Բեռլինում նոր կյանք սկսելու համար։ Անատը նրան ստիպել է հեռանալ տնից, և նա մահացել է հյուրանոցի ճանապարհին, ավտովթարի հետևանքով։ Եվ Անատը, և Թոմասը առանձին-առանձին լցված են մեղքի և վշտի զգացումով։ Ավելի ուշ Անատը Օրենի իրերի մեջ հայտնաբերում է Թոմասի ձեռագրով գրված գրություն։ Օրենի երկրորդ հեռախոսը վերագործարկելուց հետո նա հայտնաբերում է Թոմասի մեկ տասնյակից ավելի ձայնային հաղորդագրություններ և հասկանում, որ նա ամուսնու սիրեկանն է։ Անատի եղբայրը Թոմասին ստիպում է անմիջապես հեռանալ Երուսաղեմից՝ ասելով, որ նրանք իր կարիքը չունեն այստեղ և նա երբեք չպետք է վերադառնա Իսրայել։

Երեք ամիս անց Անատի սրճարանը մարդաշատ է՝ չնայած կաշերի վկայականի բացակայությանը։ Անատը գնում է Բեռլին, որտեղ հեռվից նկատում է Թոմասին, ով դուրս է գալիս իր սրճարանից։ Հետևելով նրա հեռանալուն՝ կինը աչքերը բարձրացնում է դեպի երկինք և ժպտում։

## Դերերում
* Թիմ Քալկհոֆ՝ Թոմաս
* Սառա Ադլեր՝ Անատ
* ՝ Օրեն

## Ծանոթագրություններ

## Հղումներ
* 

Կատեգորիա:2010-ականների գերմանական ֆիլմեր
Կատեգորիա:2017 ֆիլմեր
Կատեգորիա:2018 ֆիլմեր
Կատեգորիա:Անգլերեն ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական մելոդրամա ֆիլմեր
Կատեգորիա:Գերմաներեն ֆիլմեր
Կատեգորիա:Եբրայերեն ֆիլմեր
Կատեգորիա:Իսրայելական դրամա ֆիլմեր
Կատեգորիա:ԼԳԲՏ ֆիլմեր